WHAUP โชว์ Q1/61 ฟันกำไร 716 ลบ. โตทะลักเกือบ 2 เท่าตัว
WHAUP โชว์ Q1/61 ฟันกำไร 716.18 ลบ. โต 162.81% จากปีก่อนมีกำไร 272.51 ล้านบาท รับรายได้-ส่วนแบ่งกำไรพุ่งกระฉูด
10 พ.ค. 2561

บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP รายงานผลการดำเนินงานประจำไตรมาส 1/61 สิ้นสุดวันที่ 31 มี.ค.61 ดังนี้

โดยผลการดำเนินงานประจำไตรมาส 1/61 บริษัทมีกำไรเพิ่มขึ้น เนื่องจากบริษัทมีรายได้เพิ่มขึ้น รวมทั้งได้รับส่วนแบ่งกำไรจากเงินลงทุนในบริษัทร่วมและการร่วมค้า (พลังงาน) ได้แก่ 1.โรงไฟฟ้าเก็คโค่-วัน มีส่วนแบ่งกำไรจากการลงทุนในสัดส่วนของบริษัทฯ จำนวน 386.2 ล้านบาท หรือ เพิ่มขึ้นร้อยละ180.4 เมื่อเทียบกับช่วงเดียวกันในปีก่อน เนื่องจากมีการปิดซ่อมบำรุงตามแผนในไตรมาส 1/60 และค่าพลังงานไฟฟ้าที่ปรับตัวขึ้น ซึ่งเป็นผลมาจากการจ่ายไฟฟ้าให้กับกฟผ. และในไตรมาส 1/61 ราคาถ่านหินที่ได้มีการปรับตัวเพิ่มขึ้น
2.โรงไฟฟ้าขนาดเล็ก (SPP) จำนวน 5โรง (โรงไฟฟ้ากัลฟ์วีทีพีโรงไฟฟ้ากัลฟ์ ทีเอส 1 โรงไฟฟ้ากัลฟ์ ทีเอส 2 โรงไฟฟ้ากัลฟ์ทีเอส 3และโรงไฟฟ้ากัลฟ์ทีเอส 4) ซึ่งได้เปิดดำเนินการเชิงพาณิชย์ตั้งแต่ไตรมาส 2/60 ตามแผนงานที่กำหนดไว้ส่งผลให้บริษัทฯมีกำลังการผลิตไฟฟ้ารวมตามสัดส่วนการลงทุนในโครงการ โรงไฟฟ้าที่เปิดดำเนินการเชิงพาณิชย์เพิ่มขึ้นเป็นจำนวน 509.6 เมกกะวัตต์